《闻叔御谪濠梁》
明代·殷奎

项叔为郎白首年，买牛谪去种濠田。书辞皎皎春成梦，灯影幢幢夜不眠。

里巷无多交左在，班行历数几人全。何时破屋秋风里，依旧哦诗棹酒船。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。